
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απασχόλησης για νυχτερινή εργασία προς 


συμπλήρωση της εβδομαδιαίας υποχρεωτικής 
εντός του νομίμου ωραρίου μονίμων-αορίστου και 
ορισμένου χρόνου υπαλλήλων αποσπασμένων στο 
Υπουργείο Ανάπτυξης (τομέας Τουρισμού) - ελε¬ 
γκτών Καζίνο για το χρονικό διάστημα από Ιανουά¬ 
ριο μέχρι και Μάρτιο του 2001. 1 

Κανονισμός άδειας Διαχείρισης και Εκμετάλλευσης 

του Συστήματος. 2 

Κώδικας Προμήθειας σε Πελάτες. 3 

Χορήγηση άδειας ίδρυσης και λειτουργίας ερασιτε¬ 
χνικής σχολής χορού. 4 


ΑΠΟΦΑΣΕΙΣ 

Αριθ. 2/4805/0022 (1) 

Έγκριση απασχόλησης για νυχτερινή εργασία προς συ¬ 
μπλήρωση της εβδομαδιαίας υποχρεωτικής εντός του 
νομίμου ωραρίου μονίμων-αορίστου και ορισμένου 
χρόνου υπαλλήλων αποσπασμένων στο Υπουργείο 
Ανάπτυξης (τομέας Τουρισμού) - ελεγκτών Καζίνο για 
το χρονικό διάστημα από Ιανουάριο μέχρι και Μάρτιο 
του 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν.2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ57/Α; /18.03.1998). 

2. Τη 2022941/2297/0022/7.4.1998 απόφαση Υφυπουρ¬ 
γού Οικονομικών «Κοινοποίηση των διατάξεων του άρ¬ 
θρου 15 του Ν. 2592/1998 για υπερωριακή εργασία». 

3. Το Π.Δ 27/1.2.1996 «Περί συγχώνευσης των Υπουρ¬ 
γείων Τουρισμού, Βιομηχανίας, Ενέργειας . Τεχνολογίας 
και Εμπορίου, στο Υπουργείο Ανάπτυξης» (ΦΕΚ 
19/Α/1.2/1996). 

4. Το Π.Δ. 143/13.4.2000 «Διορισμός Υπουργών, Ανα¬ 


πληρωτή Υπουργού και Υφυπουργών «(ΦΕΚ 122/ 
Α'/13.4.2000). 

5. Τη με ΑΠ. 2/80345/0004/8.11.1999 απόφαση Υπουρ¬ 
γών «Μεταβίβαση εξουσίας υπογραφής, σύμφωνα με το 
άρθρο 7 παρ.1 του Ν. 1943/19891». (ΦΕΚ 2040/Β/ 
19.11.1999). 

6. Το άρθρο 3 παρ. 21 του Ν. 2206/94 «ίδρυση, οργάνω¬ 
ση, λειτουργία, έλεγχος καζίνων και άλλες διατάξεις» 
(ΦΕΚ 62/Α720.4.1994). 

7. Το άρθρο 8 της με α.π. 1036/26.5.1995 κοινής από¬ 
φασης των Υπουργών Τουρισμού και Δημόσιας Τάξης 
«Καθορισμός των δικαιολογητικών των προσλαμβανομέ- 
νων για εργασία στα Καζίνο και έλεγχος τήρησης της δη¬ 
μόσιας τάξης». 

8. Το άρθρο 10 του Ν.2837/2000 (ΦΕΚ 178/Α/3.8.2000). 

9. Το γεγονός ότι για την εν λόγω δαπάνη υπάρχει εγγε¬ 
γραμμένη πίστωση στον τακτικό προϋπολογισμό του 
Υπουργείου Ανάπτυξης 35/150 ΚΑ 522 ποσού δραχμών 
επτά εκατομμυρίων πεντακοσίων χιλ. (7.500.000) ΚΑ 522 
ποσού δραχμών οκτώ εκατομμυρίων (8.000.000) οικονο¬ 
μικού έτους 2001 ενώ η δαπάνη που προκύπτει ανέρχεται 
στο ποσό των έξι εκατομμυρίων ενενήντα τεσσάρων χι¬ 
λιάδων εννιακοσίων πενήντα πέντε (6.094.955) και επτά 
εκατομμυρίων εννιακοσίων σαράντα δύο χιλιάδων τετρα- 
κοσίων (7.942.400) αντίστοιχα. 

10. Το γεγονός: 

Της έλλειψης προσωπικού (ελεγκτών Καζίνο) δεδομένου 
ότι οι ήδη υπάρχοντες ελεγκτές απασχολούνται πλην των 
δύο κρατικών παράλληλα και στα επτά ιδιωτικά Καζίνο. 

Της 24/ωρης λειτουργίας των ανά την Ελλάδα Καζίνο, 
όπου βάσει του νόμου περί λειτουργίας των Καζίνο απαι¬ 
τείται η συνεχής παρουσία ελεγκτών Καζίνο. Της λειτουρ¬ 
γίας όλωντων Καζίνο και τις 365 ημέρες του χρόνου, απο¬ 
φασίζουμε: 

Εγκρίνουμε την απασχόληση για νυχτερινή εργασία 
προς συμπλήρωση της εβδομαδιαίας υποχρεωτικής 
εντός του νομίμου ωραρίου πενήντα (50) μονίμων υπαλ- 
λήλων-εξήντα πέντε (65) υπαλλήλων ιδιωτικού δικαίου 
αορίστου χρόνου και εξήντα τεσσάρων (64) υπαλλήλων 
ιδιωτικού δικαίου ορισμένου χρόνου, (ελεγκτών Καζίνο), 
αποσπασμένων στο Υπουργείο Ανάπτυξης, ως εξής: 

Για πενήντα (50) μονίμους υπαλλήλους και για τους μή¬ 
νες Ιανουάριο-Φεβρουάριο και Μάρτιο του 2001: 

Α. Νυχτερινή απασχόληση εργασίμων ημερών: 6.000 
ώρες συνολικά. 

Β. Νυχτερινή και ημερήσια Κυριακών και εξαιρέσιμων: 
3.000 ώρες συνολικά. 

Για εξήντα πέντε (65) υπαλλήλους ιδιωτικού δικαίου αο¬ 
ρίστου χρόνου και για τους μήνες Ιανουάριο-Φεβρουάριο 
και Μάρτιο του 2001: 

Α. Νυχτερινή απασχόληση εργασίμων ημερών: 5.850 
ώρες συνολικά. 

Β. Νυχτερινή και ημερήσια Κυριακών και εξαιρέσιμων: 
1.950 ώρες συνολικά. 

Γ ια εξήντα τέσσερις (64) υπαλλήλους ιδιωτικού δικαίου 
ορισμένου χρόνου και για το μήνα Ιανουάριο του έτους 
2001 : 

Α. Νυχτερινή απασχόληση εργασίμων ημερών: 2.560 
ώρες συνολικά. 

Β. Νυχτερινή και ημερήσια Κυριακών και εξαιρέσιμων: 
960 ώρες. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2001 

Οι Γ ενικοί Γ ραμματείς 

Δημοσιονικής Πολιτικής 

Υπουργείου Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ ΔΗ Μ. ΚΑΛΟΥΔΙΩΤΗΣ 

□ 

Αριθ. 4525 (2) 

Κανονισμός άδειας Διαχείρισης και Εκμετάλλευσης 
του Συστήματος. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις του Ν. 1558/85 (ΦΕΚΑ' 137) «Κυβέρνη¬ 
ση και Κυβερνητικά Όργανα» σε συνδυασμό με τις διατά¬ 
ξεις του Π.Δ. 381/89 (ΦΕΚΑ' 168) «Περί Οργανισμού του 
Υπουργείου Βιομηχανίας, Ενέργειας και Τεχνολογίας» 
και τις διατάξειςτου Π.Δ. 27/96 (ΦΕΚΑ' 19) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

β) Τις διατάξεις του Ν. 2773/1999 (ΦΕΚ Α' 286) «Απε¬ 
λευθέρωση της αγοράς ηλεκτρικής ενέργειας - Ρύθμιση 
θεμάτων ενεργειακής πολιτικής και λοιπές διατάξεις». 

γ) Την από 15.2.01 γνώμη της Ρυθμιστικής Αρχής Ενέρ¬ 
γειας. 

δ) το γεγονός ότι από την παρούσα δεν προκύπτει δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Άρθρο 1 

1. Η Ανώνυμη εταιρία με την επωνυμία «Διαχειριστής 
Ελληνικού Συστήματος Μεταφοράς Ηλεκτρικής Ενέργει¬ 
ας Α.Ε.» και το διακριτικό τίτλο «Διαχειριστής του Συστή¬ 
ματος», που έχει συσταθεί με το προεδρικό διάταγμα 
328/2000 (ΦΕΚ 268/Α712.12.2000) υποχρεούται να λάβει 
άδεια διαχείρισης και εκμετάλλευσης του Συστήματος 
πριν αναλάβει τη λειτουργία και εκμετάλλευση του Συ¬ 
στήματος, η οποία καλύπτει και κάθε μελλοντική επέκτα¬ 
ση του Συστήματος. Η άδεια αυτή χορηγείται με απόφα¬ 
ση του Υπουργού Ανάπτυξης έπειτα από γνώμη της ΡΑΕ. 

2. Προϋπόθεση για τη χορήγηση της άδειας είναι η υπο¬ 
βολή αίτησης στον Υπουργό Ανάπτυξης και στη ΡΑΕ η 
οποία συνοδεύεται από κάθε απαραίτητο έγγραφο και 
στοιχεία και απόδειξη ότι έχει κατατεθεί στο λογαριασμό 


της ΡΑΕ το προβλεπόμενο τέλος. Η αίτηση καταχωρείται 
στο μητρώο αιτήσεων της ΡΑΕ. 

3. Η άδεια του Διαχειριστή διέπεται από τους εξής 
όρους: 

1. Γ ενικές υποχρεώσεις 

α) Ο Διαχειριστής του Συστήματος οφείλει να ενεργεί 
σύμφωνα με το Ν. 2773/99, τις κανονιστικές πράξεις που 
εκδόθηκαν κατ’ εξουσιοδότηση του νόμου αυτού, και το 
Καταστατικό του, το οποίο εγκρίθηκε με το Π.Δ 328/2000. 

β) Ο Διαχειριστής του Συστήματος υποχρεούται να τη¬ 
ρεί τον Κώδικα Συναλλαγών Ηλεκτρικής Ενέργειας και 
τον Κώδικα Διαχείρισης του Συστήματος και να μεριμνά 
ώστε οι Κώδικες αυτοί να τηρούνται από όλους τους υπό¬ 
χρεους. 

γ) Ο Διαχειριστής του Συστήματος οφείλει να καταβάλει 
τα τέλη που του αναλογούν σύμφωνα με την υπ’ αριθμ. 
Δ5/ΗΛ/Β/Φ1/οικ.591 Κοινή Υπουργική Απόφαση των 
Υπουργών Οικονομικών και Ανάπτυξης «Καθορισμός τε¬ 
λών άσκησης δραστηριότητας ηλεκτρικής ενέργειας, που 
αποτελούν πόρους της Ρυθμιστικής Αρχής Ενέργειας». 

δ) Ο Διαχειριστής του Συστήματος οφείλει να δίδει τις 
απαραίτητες για την άσκηση των δραστηριοτήτων και αρ- 
μοδιοτήτωντου οδηγίες στον Κύριο του Συστήματος. 

ε) Κατά την άσκηση των δραστηριοτήτων και των αρμο¬ 
διοτήτων του ο Διαχειριστής του Συστήματος υποχρεού- 
ται να εφαρμόζει γενικά, αμερόληπτα, διαφανή και αντι¬ 
κειμενικά κριτήρια και δεν επιτρέπεται να προβαίνει σε 
αδικαιολόγητες διακρίσεις μεταξύ των υπόχρεων και 
ιδίως υπέρ των μετόχωντου. 

στ) Ο Διαχειριστής του Συστήματος μπορεί να δημοσι¬ 
εύει στην ιστοσελίδα του τον Κώδικα Διαχείρισης του Συ¬ 
στήματος και τον Κώδικα Συναλλαγών Ηλεκτρικής Ενέρ¬ 
γειας όπως εκάστοτε ισχύουν σε μορφή κωδικοποιημένη. 

2. Σύμβαση παραχώρησης ελέγχου του Συστήματος. 

Έως την 15.3.2001 ο Διαχειριστής του Συστήματος 

οφείλει να υποβάλει στον Υπουργό Ανάπτυξης σχέδιο της 
σύμβασης παραχώρησης ελέγχου του Συστήματος, που 
πρόκειται να συνάψει με τον Κύριο του Συστήματος. Ο 
Υπουργός Ανάπτυξης εγκρίνει το σχέδιο έπειτα από 
προηγούμενη γνώμη της ΡΑΕ, σύμφωνα με τα άρθρα 15 
και 18παρ. 4 του Ν. 2773/1999. Με τη σύμβαση αυτή κα¬ 
θορίζονται ιδίως οι λεπτομερείς όροι λειτουργίας, δια¬ 
σφάλισης της συντήρησης καθώς και ανάπτυξης του Συ¬ 
στήματος από το Διαχειριστή του Συστήματος και η μέ¬ 
θοδος πληρωμής, σύμφωνα με την οποία υπολογίζεται 
και καταβάλλεται το αντάλλαγμα στον Κύριο του Συστή¬ 
ματος από το Διαχειριστή του Συστήματος, το οποίο πέ¬ 
ραν ενός ευλόγου κέρδους, καλύπτει τις πάσης φύσεως 
εύλογες δαπάνες για τη λειτουργία και συντήρηση του 
Συστήματος, που καταβάλλει ο Κύριος του Συστήματος 
και επιπλέον ένα εύλογο ποσό ως απόδοση του δεσμευ¬ 
μένου κεφαλαίου. 

3. Επικουρικές υπηρεσίες 

Ο Διαχειριστής του Συστήματος οφείλει να προμηθεύε¬ 
ται τις αναγκαίες επικουρικές υπηρεσίες, κατά τον οικο¬ 
νομικά πλέον συμφέροντα τρόπο, λαμβάνοντας υπόψη 
την ποσότητα, την ποιότητα και το είδος των επικουρικών 
υπηρεσιών που απαιτούνται για την εκπλήρωση των υπο- 
χρεώσεών του σύμφωνα με το Ν. 2773/99 και την άδεια 
αυτή, καθώς και την πολλαπλότητα και αξιοπιστία των 
διαθέσιμων για αγορά ή άλλη εξασφάλιση πηγών και τρό¬ 
πων για την κάλυψη κάθε επικουρικής υπηρεσίας. Για την 
παροχή επικουρικών υπηρεσιών ο Διαχειριστής του Συ- 

στήματος επιτρέπεται να συνάπτει τις αναγκαίες συμβά¬ 
σεις αγοράς και πώλησης ηλεκτρικής ενέργειας στο πλαί¬ 
σιο των ρυθμίσεων του Κώδικα Διαχείρισης του Συστήμα¬ 
τος σύμφωνα με το άρθρο 19 παρ. 2 εδ. ε' του Ν. 2773/ 
1999. 

4. Προϋπολογισμός δαπανών λειτουργίας του Διαχειρι¬ 
στή του Συστήματος. 

Τρεις (3) μήνες τουλάχιστον πριν την έναρξη κάθε οικο¬ 
νομικού έτους, ο Διαχειριστήςτου Συστήματος οφείλει να 
εκπονεί και να υποβάλει στον Υπουργό Ανάπτυξης και την 
ΡΑΕ προϋπολογισμό, στον οποίο καταγράφονται αναλυ¬ 
τικά οι εύλογες λειτουργικές δαπάνες που αναμένεται να 
επιβαρύνουν το Διαχειριστή του Συστήματος κατά το 
επόμενο έτος για την εκπλήρωση των υποχρεώσεών του 
σύμφωνα με την άδεια αυτή, συμπεριλαμβανομένης της 
απόσβεσης καθώς και ενός ευλόγου κέρδους. Έπειτα 
από έγκριση του Υπουργού Ανάπτυξης ο Διαχειριστής 
του Συστήματος μπορεί να ανακτήσει σύμφωνα με τις δια¬ 
δικασίες που προβλέπονται στον Κώδικα Συναλλαγών 
Ηλεκτρικής Ενέργειας σε οποιοδήποτε οικονομικό έτος 
τις δαπάνες αυτές. Ο Διαχειριστήςτου Συστήματος μπο¬ 
ρεί επίσης να ανακτήσει μέρος των ως άνω δαπανών σε 
σχέση με οποιοδήποτε προηγούμενο οικονομικό έτος, 
όταν αυτές δεν καλύφθηκαν πλήρως για το αντίστοιχο 
έτος, και να λάβει υπόψη του κατά την σύνταξη του προϋ¬ 
πολογισμού κάποιου οικονομικού έτους οποιαδήποτε 
υπερ-ανάκτηση των εξόδων οποιουδήποτε άλλου οικονο¬ 
μικού έτους. 

5. Χρεώσεις σύνδεσης στο Σύστημα. 

α) Ο Διαχειριστής του Συστήματος επιβάλλει τις χρεώ¬ 
σεις σύνδεσης στο Σύστημα που προβλέπονται στον Κώ¬ 
δικα Διαχείρισης του Συστήματος και τις εισπράττει σύμ¬ 
φωνα με τον Κώδικα Συναλλαγών Ηλεκτρικής Ενέργειας. 

β) Έως την 31.3.2001 ο Διαχειριστής του Συστήματος 
εκπονεί και δημοσιεύει τους γενικούς όρους που ισχύουν 
για τις χρεώσεις αυτές, το είδος των δαπανών που κο¬ 
στολογούνται, τον τρόπο υπολογισμού της αντίστοιχης 
χρέωσης και στις περιπτώσεις που εφαρμόζεται, το μο¬ 
ναδιαίο προυπολογιστικό κόστος για το υπόψη είδος δα¬ 
πάνης. Τα στοιχεία αυτά υποβάλλονται για έγκριση στον 
Υπουργό Ανάπτυξης, η οποία χορηγείται έπειτα από γνώ¬ 
μη της ΡΑΕ. Τροποποιήσεις στα στοιχεία επιτρέπονται 
μόνο έπειτα από έγκριση του Υπουργού Ανάπτυξης. Για 
το σκοπό αυτό ο Διαχειριστήςτου Συστήματος υποβάλλει 
στον Υπουργό Ανάπτυξης και στη ΡΑΕ τουλάχιστον τρεις 
(3) μήνες πριν την προτεινόμενη ημερομηνία έναρξης 
ισχύος της τροποποίησης σχετική αίτηση που συνοδεύε¬ 
ται από πλήρη στοιχεία. 

6. Χρεώσεις χρήσης του Συστήματος. 

α) Ο Διαχειριστής του Συστήματος επιβάλλει τις χρεώ¬ 
σεις χρήσηςτου Συστήματος που προβλέπονται στον Κώ¬ 
δικα Διαχείρισης του Συστήματος και τις εισπράττει σύμ¬ 
φωνα με τον Κώδικα Συναλλαγών Ηλεκτρικής Ενέργειας. 

β) Μέχρι την 31.3.2001 ο ο Διαχειριστής του Συστήμα¬ 
τος εκπονεί και δημοσιεύει τους γενικούς όρους που 
ισχύουν για τις χρεώσεις αυτές, τις οποίες και υποβάλλει 
για έγκριση στον Υπουργό Ανάπτυξης. Η έγκριση χορη¬ 
γείται έπειτα από γνώμη της ΡΑΕ. Τροποποιήσεις των γε¬ 
νικών όρων επιτρέπονται μόνο έπειτα από έγκριση του 
Υπουργού Ανάπτυξης. Γιατο σκοπό αυτό ο Διαχειριστής 
του Συστήματος υποβάλλει στον Υπουργό Ανάπτυξης 
και στη ΡΑΕ τουλάχιστον τρεις (3) μήνες πριν την προτει- 
νόμενη ημερομηνία έναρξης ισχύος της τροποποίησης 


σχετική αίτηση που συνοδεύεται από πλήρη στοιχεία. 

γ) Τρεις (3) μήνες τουλάχιστον πριν την έναρξη κάθε οι¬ 
κονομικού έτους, ο Διαχειριστήςτου Συστήματος εκπονεί 
και υποβάλλει στον Υπουργό Ανάπτυξης προϋπολογισμό, 
ο οποίος περιλαμβάνει τα προϋπολογιζόμενα συνολικά 
έσοδα του Διαχειριστή του Συστήματος από την παροχή 
υπηρεσιών χρήσης του Συστήματος για το επόμενο οικο¬ 
νομικό έτος και το προϋπολογιζόμενο αντάλλαγμα που 
θα καταβάλει ο Διαχειριστήςτου Συστήματος στον Κύριο 
του Συστήματος σύμφωνα με τη σύμβαση παραχώρησης 
ελέγχου του Συστήματος, από το οποίο αφαιρούνται οι 
δαπάνες λειτουργίας του Διαχειριστή του Συστήματος, 
που αναφέρονται στον όρο 4 της άδειας αυτής. Εάν υπάρ¬ 
χει σημαντική διαφορά μεταξύ του συνολικού ποσού των 
εσόδων και του προϋπολογιζόμενου ανταλλάγματος, ο 
Διαχειριστής του Συστήματος οφείλει να υποβάλλει μαζί 
με τον προϋπολογισμό εισήγηση σχετικά μετά μέτρα που 
κρίνει ότι πρέπει να ληφθούν, συμπεριλαμβανομένων και 
προτάσεων αλλαγής της μεθόδου χρέωσης του συστή¬ 
ματος. 

7. Δημοσιότητα λογιστικών λογαριασμών και παροχή 
πληροφοριών στον Υπουργό Ανάπτυξης. 

Ο Διαχειριστής του Συστήματος υποχρεούται να δημο¬ 
σιεύει τους λογιστικούς λογαριασμούςτου όπως ορίζεται 
στο νόμο και στο καταστατικό του και να παρέχει στον 
Υπουργό Ανάπτυξης κάθε πληροφορία σχετικά με την τή¬ 
ρηση στοιχείων ή λογαριασμών όπως και όποτε ο Υπουρ¬ 
γός Ανάπτυξης ζητήσει. 

8. Ανάπτυξη του Συστήματος και των διασυνδέσεων. 

α) Από την 27.4.2001 ο Διαχειριστής του Συστή ματος εί¬ 
ναι υπεύθυνος για τον προγραμματισμό της ανάπτυξης 
του Συστήματος με σκοπό τη διατήρηση ενός τεχνικά άρ¬ 
τιου, οικονομικά αποδοτικού και ολοκληρωμένου Συστή¬ 
ματος, εφαρμόζοντας κατά την παροχή των υπηρεσιών 
του διαφανή, αντικειμενικά και αμερόληπτα κριτήρια, 
ώστε να αποφεύγονται οι διακρίσεις μεταξύ των χρηστών 
καιτων κατηγοριώνχρηστώντου Συστήματος. Γ ιατο σκο¬ 
πό αυτό ο Διαχειριστής του Συστήματος εκπονεί τις απα¬ 
ραίτητες μελέτες και διασφαλίζει την υλοποίηση της ανά¬ 
πτυξης του Συστήματος στην Ελλάδα καθώς και των δια- 
συνδέσεών του με άλλα συστήματα ή δίκτυα ηλεκτρικής 
ενέργειας εκτός Ελλάδας, δίνοντας τις απαραίτητες οδη¬ 
γίες στον Κύριο του Συστήματος. 

β) Έως την 1.9.2001 και έκτοτε μία φοράτο χρόνο ο Δια¬ 
χειριστής του Συστήματος εκπονεί και δημοσιεύει εκτιμή¬ 
σεις για τα επόμενα πέντε (5) έτη σχετικά με την παραγω¬ 
γική ισχύ, που εκτιμάται ότι θα συνδεθεί με το Σύστημα, 
τις ανάγκες διασύνδεσης με άλλα συστή ματα ή το Δίκτυο, 
τις δυνατότητες μεταφοράς του Συστήματος και τις πο¬ 
σότητες ηλεκτρικής ενέργειας που διακινούνται μέσα 
από το Σύστημα. Με βάση τις εκτιμήσεις αυτές, ο Διαχει¬ 
ριστής του Συστήματος έως την 1.12.2001 και έκτοτε μία 
φοράτο χρόνο, εκπονεί και δημοσιεύει τη μελέτη για την 
ανάπτυξη του Συστήματος μεταφοράς, την οποία θεωρεί 
απαραίτητη για την αντιμετώπιση της αύξησης της ζήτη¬ 
σης και των αναγκών των χρηστών. Η μελέτη αυτή υπο¬ 
βάλλεται στον Υπουργό Ανάπτυξης για έγκριση και αφού 
εγκριθεί αποτελεί τη βάση για την ανάπτυξη του Συστή¬ 
ματος και των διασυνδέσεων. 

9. Προγραμματισμός της συντήρησης του Συστήματος 

Από την 27.4.2001 ο Διαχειριστήςτου Συστήματος είναι 

υπεύθυνος για τον προγραμματισμό και τη διασφάλιση 
της συντήρησης του Συστήματος, των διασυνδέσεων με 

τα άλλα συστήματα και των συνδέσεων με το Σύστημα και 
την παροχή συναφών οδηγιών στον Κύριο του Συστήμα¬ 
τος, σύμφωνα με τη Σύμβαση Παραχώρησης Ελέγχου Συ¬ 
στήματος. 

10. Μητρώο Επιλεγόντων Πελατών. 

Ο Διαχειριστής του Συστήματος οφείλει να τηρεί εμπι- 
στευτικό μητρώο Επιλεγόντων Πελατών, στο οποίο κατα- 
χωρούνται για κάθε Επιλέγοντα Πελάτη η μέγιστη ζήτησή 
του, ο αριθμός αναφοράς ή άλλο στοιχείο προσδιορι¬ 
σμού του μετρητή μέσω του οποίου αυτός προμηθεύεται 
και ο κάτοχος άδειας προμήθειας που είναι υπεύθυνος 
για τη μετρούμενη κατανάλωση του Επιλέγοντα Πελάτη, 
σύμφωνα με τις διατάξεις του Κώδικα Συναλλαγών Ηλε¬ 
κτρικής Ενέργειας. Δεν θεωρούνται εμπιστευτικές οι πλη¬ 
ροφορίες σχετικά με τη σύνδεση του κατόχου άδειας 
προμήθειας που είναι υπεύθυνος για τη μετρούμενη κα¬ 
τανάλωση σύμφωνα με τον Κώδικα Συναλλαγών Ηλεκτρι¬ 
κής Ενέργειας. 

11. Παρακολούθηση της παραγωγικής ισχύος του κα¬ 
τόχου άδειας προμήθειας και των περιθωρίων εφεδρείας 
του. 

Ο Διαχειριστής του Συστήματος οφείλει να παρακολου¬ 
θεί συστηματικά την τήρηση του νόμου 2773/99 και των 
όρων των αδειών από τους κατόχους άδειας προμήθειας 
σχετικά με την παραγωγική ισχύ που κατέχουν και την 
εφεδρεία παραγωγικής ισχύος. Ο Διαχειριστής του Συ¬ 
στήματος οφείλει να ειδοποιεί τον Υπουργό Ανάπτυξης 
και τη ΡΑΕ αμέσως, όταν πιθανολογεί ότι κάποιος κάτο¬ 
χος άδειας προμήθειας, που υπόχρεος κατά τον Κώδικα 
Συναλλαγών Ηλεκτρικής Ενέργειας, αθετεί ή ενδέχεται 
να αθετήσειτις υποχρεώσεις του. 

12. Παρακολούθηση της συμπεριφοράς των κατόχων 
άδειας παραγωγής και διαδικασία υποβολής προσφο¬ 
ρών. 

Ο Διαχειριστής του Συστήματος οφείλει να ενημερώνει 
αμέσως τον Υπουργό Ανάπτυξης και τη ΡΑΕ, όταν πιθα¬ 
νολογεί ότι κάτοχος άδειας παραγωγής, που είναι υπό¬ 
χρεος κατά τον Κώδικα Συναλλαγών Ηλεκτρικής Ενέργει¬ 
ας παραβαίνει τις διατάξεις του Ν. 2773/99 ή τους όρους 
της αδειάς του σε σχέση με το περιεχόμενο οποιοσδήπο¬ 
τε προσφοράς που υποβάλλει σύμφωνα με τον Κώδικα 
Συναλλαγών Ηλεκτρικής Ενέργειας ή τον Κώδικα Διαχεί¬ 
ρισης Συστήματος, ή συμπεριφέρεται κατά τρόπο που 
αντίκειται στους κανόνες υγιούς ανταγωνισμού ή επιχει¬ 
ρεί να εκμεταλλευτεί ή να καταχραστεί τυχόν δεσπόζου¬ 
σα θέση του στην αγορά με οποιοδήποτε τρόπο. 

13. Απαγορευμένες δραστηριότητες 

α) Ο Διαχειριστής του Συστήματος δεν επιτρέπεται να 
έχει οποιοδήποτε οικονομικό ή άλλο άμεσο ή έμμεσο συμ¬ 
φέρον σε οποιονδήποτε φορέα παραγωγής ηλεκτρικής 
ενέργειας, εξαιρουμένωντων περιπτώσεων που προβλέ- 
πονται στο άρθρο 16παρ. 2 και 3 του Ν. 2773/1999. 

β) Ο Διαχειριστής του Συστήματος δεν επιτρέπεται να 
αποκτά κατά κυριότητα οποιεσδήποτε εγκαταστάσεις με¬ 
ταφοράς, διανομής και προμήθειας ηλεκτρικής ενέργει¬ 
ας ούτε και να διαχειρίζεται άλλες τέτοιες εγκαταστά¬ 
σεις, που δεν ανήκουν στο Σύστημα με οποιαδήποτε συμ¬ 
βατική σχέση. 

γ) Ο Διαχειριστής του Συστήματος δεν επιτρέπεται να 
λαμβάνει ούτε και να χορηγεί διασταυρούμενες επιδοτή¬ 
σεις σε συνδεδεμένες επιχειρήσεις αυτού ή σε οποιονδή¬ 


ποτε μέτοχο είτε του ίδιου ή άλλης συνδεδεμένης με αυ¬ 
τόν επιχείρησης. 

δ) Ο Διαχειριστής του Συστήματος δεν επιτρέπεται να 
προβαίνει σε διακρίσεις μεταξύ των χρηστών του Συστή¬ 
ματος σε σχέση με την πρόσβαση σε αυτό και τη χρήση 
του, εκτός εάν αποδεδειγμένα συντρέχουν ειδικοί λόγοι 
και έπειτα από προηγούμενη έγκριση της ΡΑΕ και του 
Υπουργού Ανάπτυξης. 

14. Αξιολόγηση της λειτουργίας του Διαχειριστή του 
Συστήματος. 

Εντός προθεσμίας ενός έτους από την έναρξη ισχύος 
της παρούσας Άδειας, ο Διαχειριστής του Συστήματος 
οφείλει να υποβάλει στον Υπουργό Ανάπτυξης για έγκρι¬ 
ση εισήγηση, στην οποία παραθέτονταιτα κριτήρια με βά¬ 
ση τα οποία αποτιμάται η απόδοση του Διαχειριστή του 
Συστήματος, ιδίως σε σχέση με τη διατήρηση της ασφά¬ 
λειας του Συστήματος και τη διαθεσιμότητα και την ποιό¬ 
τητα των υπηρεσιών που παρέχει. Με βάση τα κριτήρια 
αυτά ο Διαχειριστής του Συστήματος οφείλει να υποβάλει 
στον Υπουργό Ανάπτυξης εντός προθεσμίας τριών μηνών 
από το τέλος κάθε οικονομικού έτους έκθεση, σχετικά με 
την απόδοση του Διαχειριστή του Συστήματος κατά τη 
διάρκεια του προηγούμενου οικονομικού έτους. 

Άρθρο 2 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 6 Φεβρουάριου 2001 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟ ΥΛΑΚΗΣ 

□ 

Αριθ. 4524 (3) 

Κώδικας Προμήθειας σε Πελάτες 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) τις διατάξεις του Ν. 1558/85 (ΦΕΚ Α' 137) «Κυβέρνη¬ 
ση και Κυβερνητικά Όργανα» σε συνδυασμό με τις διατά¬ 
ξεις του Π.Δ. 381/89 (ΦΕΚΑ' 168) «Περί Οργανισμού του 
Υπουργείου Βιομηχανίας, Ενέργειας και Τεχνολογίας» 
και τις διατάξεις του Π.Δ. 27/96 (ΦΕΚΑ' 19) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

β) τις διατάξεις του Ν. 2773/1999 (ΦΕΚΑ'286) «Απελευ¬ 
θέρωση της αγοράς ηλεκτρικής ενέργειας - Ρύθμιση θε¬ 
μάτων ενεργειακής πολιτικής και λοιπές διατάξεις». 

γ) το σχέδιο Κώδικα Προμήθειας σε Πελάτες που υπο¬ 
βλήθηκε απάτη Ρυθμιστική Αρχή Ενέργειας στις 14.2.2001. 

δ) το γεγονός ότι από την παρούσα δεν προκύπτει δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Άρθρο πρώτο 

Με την απόφαση αυτή εγκρίνεται, σύμφωνα με τη διά¬ 
ταξη της παραγράφου 3 του άρθρου 27του Ν. 2773/1999, 
ο Κώδικας Προμήθειας σε Πελάτες που εκπονήθηκε από 
τη Ρυθμιστική Αρχή Ενέργειας (ΡΑΕ) για να ρυθμίζει την 
προμήθεια ηλεκτρικής ενέργειας σε Επιλέγοντες Πελά¬ 
τες, το κείμενο του οποίου έχει ως εξής: 

ΚΩΔΙΚΑΣ ΠΡΟΜΗΘΕΙΑΣ ΣΕ ΠΕΛΑΤΕΣ 
(Έκδοση 1: Επιλέγοντες Πελάτες) 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Ορισμοί 

Οι όροι που χρησιμοποιούνται στον Κώδικα Προμήθει¬ 
ας σε Πελάτες (εφεξής «Κώδικας Προμήθειας») έχουν 
την έννοια που καθορίζεται στο Ν. 2773/1999 (εφεξής 
«Νόμος») ή σε ειδικές διατάξεις του παρόντος. 

Άρθρο 2 

Σκοπός 

Ο Κώδικας Προμήθειας στα επόμενα άρθρα του καθο- 
ρίζειτους όρους, τις προϋποθέσεις και τις προδιαγραφές 
των υπηρεσιών προμήθειας σε Επιλέγοντες Πελάτες 
σύμφωνα με τη διάταξη της παραγράφου 2 του άρθρου 
27 του Νόμου. 

Άρθρο 3 

Πεδίο εφαρμογής 

Ο Κώδικας Προμήθειας εφαρμόζεται στις έννομες σχέ¬ 
σεις μεταξύ των κατόχων άδειας προμήθειας (εφεξής 
«Προμηθευτές») και των Επιλεγόντων Πελατών, τόσο κα¬ 
τά το στάδιο των διαπραγματεύσεων και της σύναψης 
σύμβασης μεταξύ τους όσο και κατά την εκπλήρωση συμ¬ 
βατικών υποχρεώσεων. 

Άρθρο 4 

Διοικητικές κυρώσεις 

Για κάθε παράβαση του Κώδικα Προμήθειας επιβάλλο¬ 
νται οι διοικητικές κυρώσεις που προβλέπονται στο άρ¬ 
θρο 33 του Νόμου. 

Άρθρο 5 

Τροποποίηση του Κώδικα Προμήθειας 

Η Ρυθμιστική Αρχή Ενέργειας (ΡΑΕ) εισηγείται στον 
Υπουργό Ανάπτυξης τις τροποποιήσεις του Κώδικα Προ¬ 
μήθειας, οι οποίες εγκρίνονται με απόφαση του Υπουρ¬ 
γού Ανάπτυξης που δημοσιεύεται στην Εφημερίδα της 
Κυβερνήσεως. 

ΚΕΦΑΛΑΙΟ Β 

ΚΑΝΟΝΕΣ ΠΡΟΜΗΘΕΙΑΣ 

Άρθρο 6 

Δημοσίευση όρων προμήθειας 

Μέχρι την έναρξη ισχύος της άδειας προμήθειας, και 
εντός προθεσμίας ενός μηνάς πριν από κάθε τροποποίη¬ 
ση, κάθε προμηθευτής οφείλει να δημοσιεύσει, σε δύο (2) 
τουλάχιστον ημερήσιες εφημερίδες ευρείας κυκλοφο¬ 
ρίας σε όλη τη χώρα και σε μία τοπική εφημερίδα ευρείας 
κυκλοφορίας της περιοχής στην οποία δραστηριοποιεί¬ 
ται σύμφωνα με την άδειά του, τα πλήρη στοιχεία για τη 
δομή των τιμολογίων του, τις χρεώσεις που επιβάλλει, τις 
αρχές που εφαρμόζει για τον υπολογισμό των χρεώσεων 
και τους όρους που διέπουν τις συμβάσεις προμήθειας 
που θα συνάπτει με Επιλέγοντες Πελάτες. 

Άρθρο 7 

Δικαίωμα επιλογής Επιλεγόντων Πελατών 

Ο Προμηθευτής επιλέγει ελεύθερα τους Επιλέγοντες 
Πελάτες με τους οποίους συναλλάσσεται, εκτός εάν πρό¬ 


κειται για τη ΔΕΗ ή άλλο Μεγάλο Προμηθευτή, όπως κα¬ 
θορίζεται στο άρθρο 13 του Κώδικα Προμήθειας. 

Άρθρο 8 

Προσφορά για τη σύναψη σύμβασης προμήθειας 

1. Η προσφορά προμήθειας προς Επιλέγοντα Πελάτη 
καταρτίζεται εγγράφως και πρέπει να περιέχει το πλήρες 
τιμολόγιο, τις χρεώσεις που επιβάλλονται από τον Προ¬ 
μηθευτή και τους γενικούς και ειδικούς όρους που προ- 
τείνονται για τη σύμβαση προμήθειας. 

2. Η προσφορά που γίνεται σύμφωνα με την παράγρα¬ 
φο 1 του άρθρου αυτού είναι δεσμευτική για τον Προμη¬ 
θευτή. 

Άρθρο 9 

Σύμβαση προμήθειας 

1. Η σύμβαση προμήθειας ηλεκτρικής ενέργειας κα¬ 
ταρτίζεται εγγράφως. 

2. Η σύμβαση προμήθειας οφείλει να περιέχει τους 
όρους που καθορίζονται στο άρθρο 11 του Κώδικα Προ¬ 
μήθειας. 

3. Μετά τη σύναψη σύμβασης προμήθειας με κάποιον 
Επιλέγοντα Πελάτη, ο Προμηθευτής οφείλει το συντομό¬ 
τερο να ενημερώσει γραπτώς τον Διαχειριστή του Συστή¬ 
ματος, ώστε να καταχωρηθεί στο Μητρώο αυτού ως προ¬ 
μηθευτής του συγκεκριμένου Επιλέγοντα Πελάτη, προ¬ 
σκομίζοντας παράλληλα και γραπτή εξουσιοδότηση του 
Επιλέγοντα Πελάτη για την καταχώρηση αυτή, η οποία 
έχει τον τύπο και το περιεχόμενο που καθορίζεται από το 
Διαχειριστή του Συστήματος. 

Άρθρο 10 

Αλλαγή Προμηθευτή 

1. Η αλλαγή Προμηθευτή επιτρέπεται έπειτα από προη¬ 
γούμενη καταγγελία της σύμβασης προμήθειας και δεν 
μπορεί να παρεμποδιστεί εξ αιτίας μη εξόφλησης χρεώ¬ 
σεων που έχουν επιβληθεί. Ο αρχικός Προμηθευτής δι¬ 
καιούται σε περίπτωση αλλαγής να επιδιώξει την εξόφλη¬ 
ση των χρεώσεων που έχει επιβάλλει στον Επιλέγοντα Πε¬ 
λάτη με κάθε νόμιμο τρόπο. Τυχόν αμφισβητήσεις 
σχετικά με χρεώσεις που δεν έχουν εξοφληθεί παραπέ- 
μπονται για διαιτησία στη ΡΑΕ από οποιοδήποτε από τα 
δύο μέρη. 

2. Ο αρχικός Προμηθευτής υποχρεούται να παράσχει 
στον Επιλέγοντα Πελάτη τις πληροφορίες σχετικά με 
τους μετρητές που τον αφορούν και τις εγγραφές των με¬ 
τρητών αυτών, τις οποίες ο Πελάτης ενδεχομένως χρειά¬ 
ζεται για την αλλαγή Προμηθευτή, καθώς και οποιεσδή- 
ποτε άλλες πληροφορίες απαιτούνται από το Διαχειριστή 
του Συστήματος ή από τον Κύριο του Δικτύου. Οι πληρο¬ 
φορίες αυτές παρέχονται εντός προθεσμίας 14 ημερών 
από την υποβολή σχετικής αίτησης του Επιλέγοντα Πε¬ 
λάτη στον αρχικό Προμηθευτή του. 

ΚΕΦΑΛΑΙΟ Γ 

ΟΡΟΙ ΠΡΟΜΗΘΕΙΑΣ ΣΕ ΕΠΙΛΕΓΟΝΤΕΣ ΠΕΛΑΤΕΣ 

Άρθρο 11 

Γ ενικοί όροι των συμβάσεων προμήθειας 

Γιατις συμβάσεις προμήθειας με Επιλέγοντες Πελάτες 
ισχύουν οι εξής γενικοί όροι, εκτός εάν σε ειδική διάταξη 
του παρόντος προβλέπεται διαφορετικά: 

1. Ο Επιλέγων Πελάτης οφείλει πριν από τη σύναψη 
σύμβασης προμήθειας με τον Προμηθευτή να έχει συνά- 

ψει έγκυρη σύμβαση σύνδεσης με το Διαχειριστή του Συ¬ 
στήματος ή του Δικτύου, η οποία του επιτρέπει να δεχθεί 
την ποσότητα ηλεκτρικής ενέργειας που συνομολογεί με 
τον Προμηθευτή. 

2. Ο Επιλέγων Πελάτης οφείλει να τηρεί τη συμφωνία 
σύνδεσης που έχει συνάψει με το Διαχειριστή του Συστή¬ 
ματος ή του Δικτύου. 

3.0 Προμηθευτής είναι υποχρεωμένος νατηρείτον Κώ¬ 
δικα Συναλλαγών Ηλεκτρικής Ενέργειας. 

4. Ο Προμηθευτής οφείλει να έχει συνάψει έγκυρη σύμ¬ 
βαση για τη χρήση του Συστήματος με το Διαχειριστή του 
Συστήματος ή/και του Δικτύου με το Διαχειριστή του Δι¬ 
κτύου, ώστε να μπορεί να εκπληρώσει τις υποχρεώσεις 
του που απορρέουν από τη σύμβαση προμήθειας. 

5. Όπου η σύμβαση προμήθειας προβλέπει ότι οι χρεώ¬ 
σεις που επιβάλλονται υπολογίζονται με βάση τις ποσό¬ 
τητες ενέργειας που μετρήθηκαν, οι ποσότητες αυτές θα 
καθορίζονται από μετρητή ή μετρητές που τοποθετού¬ 
νται στα σημεία προμήθειας από τον Διαχειριστή του Συ¬ 
στήματος ή του Δικτύου, αντίστοιχα. 

6. Εάν παρουσιαστεί βλάβη σε μετρητή και ο Προμη¬ 
θευτής δεν μπορεί να εκδώσει λογαριασμό με βάση τις 
ποσότητες ενέργειας που μετρήθηκαν πραγματικά, έχει 
το δικαίωμα να προβεί σε εύλογη εκτίμηση των χρεώσεων 
που θα επιβάλει. Οι λογαριασμοί αυτοί αναπροσαρμόζο¬ 
νται μόλις οι πραγματικές ποσότητες καταστούν διαθέσι¬ 
μες. Εάν οι πραγματικές ποσότητες δεν είναι δυνατόν να 
προσδιοριστούν, ο υπολογισμός τους γίνεται με βάση τις 
ποσότητες που μετρήθηκαν από το Διαχειριστή του Συ¬ 
στήματος για τους σκοπούς της εκκαθάρισης σύμφωνα 
με τον Κώδικα Συναλλαγών Ηλεκτρικής Ενέργειας. 

7. Όταν ο Επιλέγων Πελάτης αντιλαμβάνεται ότι ο με¬ 
τρητής έχει υποστεί ζημία ή βλάβη, οφείλει να ενημερώ¬ 
σει άμεσα τον Προμηθευτή και τον Διαχειριστή του Συ¬ 
στήματος ή του Δικτύου. 

8. Ο Επιλέγων Πελάτης έχει το δικαίωμα να απαιτήσει 
τον έλεγχο μετρητή, όταν θεωρεί ότι δεν είναι ακριβής. Ο 
Προμηθευτής φέρει το κόστος του ελέγχου αυτού και 
οφείλει να αναπροσαρμόσειτα ποσά που χρεώθηκαν, εάν 
από το έλεγχο προκύψει ότι ο μετρητής δεν είναι ακριβής. 
Ο Επιλέγων Πελάτης φέρει το κόστος του ελέγχου, εάν 
από τον έλεγχο προκύψει ότι ο μετρητής είναι ακριβής. Η 
ακρίβεια ή όχι του μετρητή κρίνεται σύμφωνα με τις σχε¬ 
τικές ρυθμίσεις του Κώδικα Συναλλαγών Ηλεκτρικής 
Ενέργειας. 

9. Οι χρεώσεις που επιβάλλονται από τον Προμηθευτή 
για την προμήθεια ηλεκτρικής ενέργειας υπολογίζονται 
με βάση τους όρους της σύμβασης προμήθειας και τα γε¬ 
νικά τιμολόγια του Προμηθευτή που έχουν δημοσιευθεί 
σύμφωνα με τον Κώδικα Προμήθειας. 

10. Ο Προμηθευτής δεν μπορεί να απαιτήσει από τον 
Επιλέγοντα Πελάτη την παροχή εγγύησης που υπερβαί¬ 
νει το ποσό που αντιστοιχεί σε πραγματική ή κατ’ εκτίμη¬ 
ση χρέωση για χρονικό διάστημα μεγαλύτερο των τριών 
(3) μηνών. 

11. Η σύμβαση προμήθειας καταγγέλλεται ελεύθερα 
από τα μέρη, με την εξαίρεση που ορίζεται στο άρθρο 13 
παράγραφος 4 για Μεγάλους Προμηθευτές. Η καταγγε¬ 
λία περιβάλλεται τον έγγραφο τύπο. Η παρεχόμενη προ¬ 
θεσμία για τη λύση της σύ μβασης είναι τουλάχιστον τριών 
(3) μηνών εάν καταγγελθεί από τον Επιλέγοντα Πελάτη ή 
δώδεκα (12) μηνών εάνκαταγγελθείαπότονΠρομηθευτή. 

12. Μετά την πάροδο τριάντα (30) ημερών από τότε που 


ορισμένη χρέωση καταστεί ληξιπρόθεσμη, ο Προμηθευ¬ 
τής έχει το δικαίωμα να κοινοποιήσει όχληση υπερημε¬ 
ρίας στον Επιλέγοντα Πελάτη, θέτοντας παράλληλα προ¬ 
θεσμία τουλάχιστον δεκατεσσάρων (14) ημερών για την 
εξόφληση της χρέωσης. Εάν η προθεσμία αυτή παρέλθει 
άπρακτη, ο Προμηθευτής έχει το δικαίωμα να καταγγείλει 
αμέσως τη σύμβαση προμήθειας και να απαιτήσει από το 
Διαχειριστή του Συστήματος ή του Δικτύου να αποσυνδέ¬ 
σουν ή να απενεργοποιήσουν την προμήθεια του συγκε¬ 
κριμένου Πελάτη. 

13. Εάν ο Επιλέγων Πελάτης παραβαίνει ουσιώδεις 
όρους της σύμβασης προμήθειας για χρονικό διάστημα 
μεγαλύτερο των τριάντα (30) ημερών, ο Προμηθευτής 
μπορεί να του κοινοποιήσει όχληση, θέτοντας παράλληλα 
προθεσμία τουλάχιστον τριάντα (30) ημερών για την άρ¬ 
ση της παράβασης. Εάν η προθεσμία αυτή παρέλθει 
άπρακτη, ο Προμηθευτής έχει το δικαίωμα να καταγγείλει 
αμέσως τη σύμβαση προμήθειας και να απαιτήσει από το 
Διαχειριστή του Συστήματος ή του Δικτύου να αποσυνδέ¬ 
σουν ή να απενεργοποιήσουν την προμήθεια του συγκε¬ 
κριμένου Πελάτη. 

Άρθρο 12 

Ειδικοί όροι προμήθειας 

1. Ο Προμηθευτής και ο Επιλέγων Πελάτης μπορούν να 
συνομολογήσουν περαιτέρω όρους, εφόσον αυτοί δεν 
αντίκεινται στους γενικούς όρους του άρθρου 11 του Κώ¬ 
δικα Προμήθειας. 

2. Όροι της σύμβασης προμήθειας που αντίκεινται 
στους γενικούς όρους του άρθρου 11 του Κώδικα Προ¬ 
μήθειας θεωρούνται μη εγγεγραμμένοι, χωρίς να θίγεται 
η εγκυρότητατου συνόλου της σύμβασης. 

3. Αμφισβητήσεις σχετικά με την ισχύ κάποιου όρου της 
σύμβασης προμήθειας παραπέμπονται για διαιτησία στη 
ΡΑΕ. 

ΚΕΦΑΛΑΙΟ Δ 

ΠΡΟΜΗΘΕΙΑ ΑΠΟ ΜΕΓΑΛΟΥΣ ΠΡΟΜΗΘΕΥΤΕΣ 
Άρθρο 13 

Πρόσθετοι όροι για τους Μεγάλους Προμηθευτές 

Για προμήθεια ηλεκτρικής ενέργειας από Π ρομηθευτές 
που καλύπτουν ποσοστό μεγαλύτερο του 40% της συνο¬ 
λικής ποσότητας ηλεκτρικής ενέργειας την οποία κατα¬ 
ναλώνουν οι Επιλέγοντας Πελάτες της χώρας (Μεγάλοι 
Προμηθευτές), ισχύουν οι εξής πρόσθετοι όροι: 

1. Εάν υποβληθεί πρόσκληση από Επιλέγοντα Πελάτη 
σε Μεγάλο Προμηθευτή για τροποποίηση της μεταξύ 
τους σύμβασης, ο Προμηθευτής αυτός οφείλει να απα¬ 
ντήσει στην πρόσκληση εντός προθεσμίας 28 ημερών, 
υποβάλλοντας παράλληλα την προσφορά του σύμφωνα 
με τον Κώδικα Προμήθειας. 

2. Ο Υπουργός Ανάπτυξης, έπειτα από γνώμη της ΡΑΕ, 
μπορεί να εγκρίνει απόκλιση από τους γενικούς όρους και 
τα τιμολόγια που έχει δημοσιεύσει ο Μεγάλος Προμηθευ¬ 
τής σύμφωνα με το άρθρο 6 του Κώδικα Προμήθειας. 

3. Ο Μεγάλος Προμηθευτής ευθύνεται απέναντι στους 
Επιλέγοντες Πελάτες αντικειμενικά και η σύμβαση προ¬ 
μήθειας δεν μπορεί να περιέχει όρους περιοριστικούς της 
ευθύνης αυτής. 

4. Ο Επιλέγων Πελάτης δεν μπορεί να υποχρεωθεί από 
την σύμβαση προμήθειας με Μεγάλο Προμηθευτή στην 
τήρηση προθεσμίας καταγγελίας μεγαλύτερης των 12 
μηνών. 

Άρθρο 14 

Πρόσθετοι όροι για τη Δημόσια Επιχείρηση Ηλεκτρι¬ 
σμού (ΔΕΗ) 

1. Δύο (2) μήνες μετά την έναρξη ισχύος του Κώδικα 
Προμήθειας, η ΔΕΗ ως Προμηθευτής οφείλει να αποστεί- 
λει στους Επιλέγοντες Πελάτες στοιχεία για τη δομή των 
τιμολογίων που προσφέρει σε αυτούς, τις χρεώσεις που 
επιβάλλει, τις αρχές που εφαρμόζει για τον υπολογισμό 
των χρεώσεων και τους γενικούς όρους που διέπουν τις 
συμβάσεις προμήθειας που συνάπτει με Επιλέγοντες Πε¬ 
λάτες. 

2. Οι ακόλουθες παράγραφοι 3 έως 5 του παρόντος άρ¬ 
θρου εφαρμόζονται μόνον εφόσον η ΔΕΗ προμηθεύει πο¬ 
σοστό μεγαλύτερο του 70% της συνολικής ποσότητας 
ηλεκτρικής ενέργειας την οποία καταναλώνουν οι επιλέ- 
γοντες πελάτες της χώρας. 

3. Εάν υποβληθεί πρόσκληση από Επιλέγοντα Πελάτη 
στη ΔΕΗ για σύναψη σύμβασης προμήθειας ή για τροπο¬ 
ποίηση της μεταξύ τους σύμβασης, η ΔΕΗ οφείλει να απα¬ 
ντήσει στην πρόταση αυτή εντός προθεσμίας 28 ημερών, 
υποβάλλοντας παράλληλα έγγραφη προσφορά. Η προ¬ 
σφορά της ΔΕΗ βασίζεται στα γενικά τιμολόγια και τους 
γενικούς όρους της ΔΕΗ τα οποία, καθώς και οι ενδεχό¬ 
μενες τροποποιήσεις τους, εγκρίνονται από τον Υπουργό 
Ανάπτυξης έπειτα από γνώμη της ΡΑΕ. Διακρίνονται δύο 
ειδικές περιπτώσεις: 

α. Εάν ο Επιλέγων Πελάτης που υπέβαλε πρόσκληση 
για σύναψη ή τροποποίηση σύμβασης προμήθειας με τη 
ΔΕΗ, προμηθεύεται ή στο παρελθόν προμηθευόταν από 
άλλον προμηθευτή, η προσφορά της ΔΕΗ μπορεί να βα¬ 
σίζεται σε τιμολόγια και όρους που πληρούν τις προϋπο¬ 
θέσεις της διάταξης των παραγράφων 2 και 3 του άρθρου 
26του Νόμου καιτα οποία έχουν εγκριθεί από τον Υπουρ¬ 
γό Ανάπτυξης, έπειτα από γνώμη της ΡΑΕ. 

β. Εάν ο Επιλέγων Πελάτης που υπέβαλε πρόσκληση 
για σύναψη σύμβασης προμήθειας με τη ΔΕΗ, προμη¬ 
θευόταν προηγουμένως από τη ΔΕΗ και εκείνη η σύμβα¬ 
ση προμήθειας είχε καταγγελθεί νόμιμα, η προσφορά της 
ΔΕΗ μπορεί να περιλαμβάνει τυχόν συμπληρωματικές 
τροποποιήσεις ή όρους τους οποίους έχει εγκρίνει γι’ αυ¬ 
τήν την περίπτωση ο Υπουργός Ανάπτυξης, έπειτα από 
γνώμη της ΡΑΕ. 

4. Η ΔΕΗ μπορεί να καταγγείλει σύμβαση προμήθειας 
με Επιλέγοντα Πελάτη μόνο όταν αυτός δεν εκπληρώνει 
τις χρηματικές του υποχρεώσεις από τη σύμβαση ή πα¬ 
ραβαίνει άλλους ουσιώδεις έγκυρους συμβατικούς 
όρους. 

5. Εάν, μετά την έγκυρη κατά την προηγούμενη παρά¬ 
γραφο 4 καταγγελία από τη ΔΕΗ σύμβασης προμήθειας 
με ορισμένο Επιλέγοντα Πελάτη, ο Πελάτης αυτός εκ¬ 
πληρώσει τις χρηματικές ή άλλες υποχρεώσεις του προς 
τη ΔΕΗ και υποβάλει πρόσκληση για σύναψη νέας σύμ¬ 
βασης, εφαρμόζεται το εδάφιο (β) της παραγράφου 3 του 
άρθρου αυτού. 

Άρθρο δεύτερο 

1. Η ισχύς της παρούσας απόφασης αρχίζει από τη δη¬ 


μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 6 Φεβρουάριου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

□ 

Αριθ. 78 (4) 

Χορήγηση άδειας ίδρυσης και λειτουργίας ερασιτεχνι¬ 
κής σχολής χορού στην Ανατολή Θεοδωρίδου. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. - τιςδατάξεις α) των άρθρων 2,7 και 4 παρ. 1 του Ν. 
3200/55 « περί διοικητικής αποκέντρωσης» όπως συ¬ 
μπληρώθηκε και τροποποιήθηκε μεταγενέστερα. 

β) Του άρθρου 1 παρ. δ.περιπ. γ' και στ'του Π Δ 347/86 
«περί μεταβιβάσεως αρμοδιοτήτων στους Νομάρχες». 

γ) Των άρθ. 8 και 62 του Π.Δ. 30/96 «Κώδικας Νομ/κής 
Αυτοδ/σης». 

δ) Του Ν. 1158/81 «περί οργανώσεως και διοικήσεως 
σχολών ανωτέρας καλλιτεχνικής εκπαιδεύσεως κλπ» 
όπως τροποποιήθηκε με την αριθ. 2436/15.1.85 κοινή 
απόφαση των Υπουργών Προεδρίας της Κυβέρνησης και 
Πολιτισμού. 

ε) Του ΠΔ 457/83 «Ίδρυση και λειτουργία Ερασιτεχνι¬ 
κών Σχολών Χορού» και του άρθρου 15 του Ν. 1348/83 
Διάλυση του Ν.Π.Δ.Δ. με την επωνυμία «Άρμα θέσπιδος» 
και άλλες διατάξεις. 

2. - Την από 24.4.2000 αίτηση της θεοδωρίδου Ανατο¬ 
λής, για χορήγηση άδειας ίδρυσης και λειτουργίας ερα¬ 
σιτεχνικής σχολής χορού στις Σέρρες - Νέστ. Φωκά 3 - με 
την επωνυμία «Σχολή Μπαλέτου Ναταλί Κανελίδου». 

3. - Το από 8.6.2000 πρακτικό αυτοψίας της αρμόδιας 
επιτροπής ελέγχου κτιριακών εγκαταστάσεων, που κοι¬ 
νοποιήθηκε στην Υπηρεσία μας 20.2.2001. με το οποίο 
διαπιστώθηκαν οι προϋποθέσεις καταλληλότητας του επί 
της οδού Νέστορος Φωκά 3 κτιρίου, για την ίδρυση και 
λειτουργία Ερασιτεχνικής Σχολής Χορού. 

4. - Τα λοιπά στοιχεία του φακέλλου, αποφασίζουμε: 

1. - Χορηγούμε στην Ανατολή Θεοδωρίδου άδεια ίδρυ¬ 
σης και λειτουργίας Ερασιτεχνικής Σχολής Χορού με την 
επωνυμία «ΣΧΟΛΗ ΜΠΑΛΕΤΟΥ ΝΑΤΑΛΙ ΚΑΝΕΛΙΔΟΥ». 

2. - Έδρα της σχολής ορίζεται η πόλη των Σερρών - Νέ¬ 
στορος Φωκά 3. 

3. Η έναρξη λειτουργίας της Σχολής ορίζεται γιατο σχο¬ 
λικό έτος 2000 - 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 12 Φεβρουάριου 2001 

Ο Νομάρχης 
ΑΝΑΣΤΑΣΙΟΣ ΚΑΡΥΤΙΔΗΣ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπίθΙΤΙΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























